กลุ่มอิเล็กฯหนุน SET ปิดเช้าบวก 11 จุด รับบาทอ่อนค่า แวลู่หนาแน่น 4.5 หมื่นลบ.
กลุ่มอิเล็กฯหนุน SET ปิดเช้าบวก 11 จุด รับบาทอ่อนค่า แวลู่หนาแน่น 4.5 หมื่นลบ. โดยดัชนีช่วงเช้าปิดที่ระดับ 1,547.35 จุด เพิ่มขึ้น 10.91 จุด หรือ 0.71% มูลค่าการซื้อขาย 4.5 หมื่นล้านบาท
11 ม.ค. 2564

สื่อข่าวรายงานว่า ดัชนีช่วงเช้าปิดที่ระดับ 1,547.35 จุด เพิ่มขึ้น 10.91 จุด หรือ 0.71% มูลค่าการซื้อขาย 4.5 หมื่นล้านบาท 
10 หุ้นดันดัชนีเช้านี้

ด้าน นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส เปิดเผยว่า ตลาดหุ้นไทยเช้านี้ปรับตัวขึ้น รับแรงหนุนจากหุ้นในกลุ่มอิเล็กทรอนิกส์ที่ขึ้นนำตลาด รับผลดีจากเงินบาทอ่อนค่า และภาคอุตสาหกรรมและภาคการผลิตของทั่วโลกดีขึ้นเห็นได้จากดัชนีผู้จัดการฝ่ายจัดซื้อ (PMI) ของทั่วโลกที่ปรับตัวดีขึ้น ซึ่งกลุ่มอิเล็กทรอนิกส์ในบ้านเราก็ถือว่าเป็น Supply Chain ของภาคอุตสาหกรรม อีกทั้งยังได้รับผลกระทบจำกัดจากการแพร่ระบาดไวรัสโควิด-19
อย่างไรก็ดีหุ้นขนาดใหญ่หลายกลุ่มได้ปรับตัวขึ้นไปกันมากแล้ว ดังนั้น นักลงทุนอาจจะเวียนหันไปมองหุ้นขนาดกลาง และเล็ก อย่างหุ้นในกลุ่มโรงพยาบาล และกลุ่มสื่อสาร เป็นต้น
ขณะที่ตลาดหุ้นในภูมิภาคเอเชียเช้านี้เคลื่อนไหวทั้งในแดนบวก-ลบ ช่วงนี้ต่างก็ติดตามตัวเลขเศรษฐกิจในแต่ละประเทศกันไป ส่วนบ้านเราให้รอติดตามการทยอยประกาศผลประกอบการของกลุ่มแบงก์
สำหรับแนวโน้มการลงทุนในช่วงบ่ายนี้ นายวีระวัฒน์ กล่าวว่า ตลาดฯคงจะทรงตัว ซึ่งดัชนีฯอาจจะแกว่งซิกแซกขึ้นได้ เพราะตลาดมี Upside จำกัดแล้วหากมองเป้าหมายดัชนีฯปีนี้ของเราที่ให้ไว้ที่ 1,600 จุด
พร้อมให้แนวรับ 1,530 จุด ส่วนแนวต้าน 1,550 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
EA       มูลค่าการซื้อขาย   2,076.48 ล้านบาท  ปิดที่    65.00 บาท เพิ่มขึ้น   2.00 บาท
HANA     มูลค่าการซื้อขาย   1,724.91 ล้านบาท  ปิดที่    51.50 บาท เพิ่มขึ้น   4.50 บาท
DELTA    มูลค่าการซื้อขาย   1,388.98 ล้านบาท  ปิดที่   778.00 บาท เพิ่มขึ้น  60.00 บาท
GPSC     มูลค่าการซื้อขาย   1,235.68 ล้านบาท  ปิดที่    82.25 บาท เพิ่มขึ้น   0.25 บาท
ADVANC   มูลค่าการซื้อขาย   1,128.96 ล้านบาท  ปิดที่   183.50 บาท ลดลง    1.00 บาท